निघासन। धौरहरा क्षेत्र में प्रेमी-प्रेमिका की मौत का मामला अभी ठंडा नहीं हुआ था कि अब क्षेत्र के गांव चंदनपुरवा में एक और मामला सामने आया है। विकलांग राजेश से पड़ोस में रहने वाली युवती से नजदीकी हो गई। परिजनों की टोका-टाकी और मारपीट से तंग आकर प्रेमी ने जहर खा लिया। हालत खराब होने पर उसे सीएचसी में भर्ती कराया गया है। उधर प्रेमी के जहर खाने की बात सुनकर प्रेमिका ने भी जहर खाने की कोशिश की, लेकिन परिवार वालों ने भनक लगते ही उसकी जमकर पिटाई की और उसे कमरे में बंद कर दिया।